รายชื่อตอนในเป็นต่อ (ช่องวัน)
เป็นต่อ 2021

| 22 | 7 สิงหาคม 2564 | ปูม๊า | ฉัตรดาว สิทธิผล (ป๊อป) รติพันธ์ พันธ์พินิจ (ปู) | ปูมาหาพี่ยมที่ออฟฟิศเพื่อมาคุยเรื่องขุน แต่ยมไม่อยู่ ปูเลยต้องรอให้ยมกลับมาที่ออฟฟิศ ระหว่างที่ปูกำลังรอยมอยู่ มิ้นท์ก็แวะมาเยี่ยมพี่ยมที่ออฟฟิศ พวกเป็นต่อเห็นท่าไม่ดีเลยต้องรีบพาปูไปซ่อนในห้องครัวเพื่อไม่ให้ปูมาเจอกับมิ้นท์ และกลัวว่าความลับเรื่องพี่ยมมีลูกจะแตก | ป๊อป เพื่อนสมัยเรียนมัธยมของพอใจ ได้แวะมาเยี่ยมพอใจพร้อมกับขอมาอาศัยที่ห้องของพอใจ แต่ระหว่างที่อยู่ในห้อง ป๊อปกลับใช้พวกพอใจให้ทำหลาย ๆ อย่าง โดยที่ตนไม่ทำอะไรเลย ทำให้พวกพอใจไม่พอใจมากที่ป๊อปใช้ทุกคนอย่างกับคนใช้ | พอใจขอให้ทิพย์ช่วยวางแผนให้ป๊อปออกจากห้อง ทิพย์จึงคิดแผนด้วยการให้กอล์ฟกินของเปรี้ยวจนกอล์ฟบอกว่าตนไม่ได้รับรสกลิ่น พวกพอใจจึงบอกว่ากอล์ฟติดเชื้อโควิด ทำเอาป๊อปกลัวมากจนต้องรีบหนีออกไปจากห้องของพอใจไป ทำให้พวกพอใจดีใจมากที่ป๊อปออกจากห้องได้สำเร็จ :: มิ้นท์สงสัยว่าพวกเป็นต่อซ่อนอะไรไว้ในห้องครัว เลยถือโอกาสเดินเข้าไปในห้องครัวจนจับได้ว่าพวกเป็นต่อได้ซ่อนปูไว้ พวกเป็นต่อเลยกุเรื่องว่าที่ปูมาที่ออฟฟิศเพราะปูจะมาเคลียร์ใจกับอู๊ด อู๊ดเลยต้องตามน้ำพวกเป็นต่อเพื่อไม่ให้ความลับเรื่องของยมแตกจนมิ้นท์เชื่อและไม่สงสัยอีก แต่แล้วทุกคนกลับช็อคเมื่อปูมาบอกว่าตนจะไปอยู่ต่างประเทศพร้อมกับจะพาขุนไปอยู่ด้วย ทำเอาพวกเป็นต่อกังวลมากว่าถ้ายมรู้เรื่องของปูที่จะพาขุนไปอยู่ที่ต่างประเทศ ยมต้องไม่ยอมแน่นอน |
| 23 | 14 สิงหาคม 2564 | วอกแวก | แฮ็ค ชวนชื่น (ซินดี้) ภักฐ์สนัน ธนมหาทวีกิจ (แยม) | วอกมาบอกกับพวกเป็นต่อว่ารู้สึกมีผู้หญิงคอยตามตนตลอดเวลาจนรู้สึกกลัว แม้กระทั่งที่บางบาร์ ยมจึงถามวอกว่าเคยมีอะไรกับผู้หญิงคนนั้นมั้ยซึ่งวอกปฏิเสธไป แต่แล้วเหตุการณ์ไม่คาดฝันก็เกิดขึ้น เมื่อจู่ ๆ วอกเดินชนกำแพงร้านจนสลบลงไป และฟื้นขึ้นไปก็กลายเป็นผู้ชายเหมือนเดิม | กอล์ฟได้ขอลาวันหยุดกับพอใจ 5 วัน เพื่อไปดูซินดี้ที่กำลังป่วยเป็นโรคกล้ามเนื้ออ่อนแรง แต่แล้วซินดี้ก็มาหาพวกพอใจที่ห้อง จนพวกพอใจสงสัยว่าซินดี้ไม่ได้ป่วยเป็นโรคกล้ามเนื้ออ่อนแรง ซินดี้จึงบอกว่าไม่ได้ป่วย แต่กอล์ฟก็มาบอกกับซินดี้ว่าพอใจก็ป่วยเป็นโรคกล้ามเนื้ออ่อนแรงเช่นกัน ทำให้ทุกคนรู้ว่าถูกกอล์ฟหลอก | มิ้นท์วางแผนให้ซินดี้ปลอมตัวเป็นแม่ย่านางหลอกเค้นถามกอล์ฟว่าโกหกทำไม กอล์ฟจำนนต่อหลักฐานจึงยอมรับผิดทั้งหมด :: วอกแทบไม่เชื่อว่าตัวเองจะกลายเป็นเกย์และหาว่ายมโกหก ยมเลยตามน้ำไป แต่แล้วแยมกลับมาอีกรอบและเอาของที่บีบีฝากคืนมาให้ วอกทำตัวไม่ถูกเลยทำทีวิ่งไปชนกำแพงจนสลบและกลายเป็นเกย์ไปอีกครั้ง เป็นต่อและหมอนได้แต่ยิ้มแสยะและเล่นตามน้ำไป ทั้ง ๆ ที่รู้กันตั้งแต่แรกว่าวอกแอ๊บเป็นเกย์เพื่อหนีหน้าบีบีและปราง พอวอกกลับไป เป็นต่อเลยบอกยมว่าวอกแกล้งเป็นเกย์ ยมเลยวางแผนจะเอาคืน |
| 24 | 21 สิงหาคม 2564 | แผนจุกกระตุกจิต | เตชินท์ พลอยเพชร (คุณต้อม) | พี่ยมถามเป็นต่อถึงแผนการเปิดเผยว่าวอกไม่ได้เป็นเกย์ที่พี่หมอนได้เตรียมเอาไว้ว่าจะเริ่มเมื่อไหร่ เป็นต่อตอบไปว่ายังไม่ถึงเวลา แต่พี่ยมกลับรอไม่ไหวแล้วจึงบอกกับเป็นต่อว่าเรื่องนี้ตนจัดการเองได้ เป็นต่อเลยรีบห้ามและวางแผนด้วยการให้วอกเอาเอกสารไปส่งให้คุณต้อมแทนตน และหลอกวอกว่าคุณต้อมชอบเกย์แบบวีวี่ ถ้าวอกไม่ไปงานจะมีปัญหา วอกเลยต้องยอมไป | พอใจกำลังเช็คสต๊อกบะหมี่กึ่งสำเร็จรูปอยู่ ปรากฏว่ามีบะหมี่กึ่งสำเร็จรูปหายไป 5 ซอง เลยสงสัยว่าพี่กอล์ฟเป็นคนเอาไป จึงไปถามพี่กอล์ฟ แต่พี่กอล์ฟกลับตอบแบบเฉไฉว่าไม่ได้เอาไป จวบเลยมอมเหล้าพี่กอล์ฟเพื่อหลอกถามว่าพี่กอล์ฟเอาบะหมี่ไปหรือไม่ พี่กอล์ฟได้ยินเช่นนั้นเลยโกรธพอใจมากที่ไม่เชื่อว่าตนไม่ได้เอาไปและพาลออกจากห้องไปเลย | พี่กอล์ฟออกไปซื้อบะหมี่มาใช้คืนและขอลาออกจากงาน พอใจตกใจมากจนทำอะไรไม่ถูก แต่แล้วไหลขึ้นมาบอกว่าลุงคนจรเอาส้มมาฝาก พอใจเลยนึกขึ้นได้ว่าตนเอาบะหมี่ให้คนจรไปรับประทาน พอใจเลยตามไปง้อพี่กอล์ฟจนพี่กอล์ฟหายโกรธ :: คุณต้อมมอมเหล้าวอกจนสลบไป เป็นต่อเลยรีบมาจัดฉากว่าวอกโดนคุณต้อมทะลวงประตูหลังไปแล้ว พอวอกฟื้นขึ้นมาวอกเลยตกใจมากที่ตนอยู่ในสภาพนี้ เป็นต่อเลยถามวอกว่าวอกชอบแบบนี้ไม่ใช่หรอ วอกเลยสารภาพว่าตนแกล้งเป็นเกย์เพื่อที่จะหนีหน้าน้องบีบี เพราะน้องบีบีรู้ว่าวอกกลับไปคบกับน้องปรางและตนไม่ยอมเลยจะแฉเรื่องที่วอกมานอนกับบีบีให้ปรางฟัง และที่โดนช็อต (ตอน 15) ตนไม่ได้โดนช็อตแรงจนสลบ แต่มาคิดแผนออกเพราะรู้สึกได้เลยแกล้งเป็นเกย์นับตั้งแต่นั้น เป็นต่อเลยบอกไปว่าทั้งหมดเป็นคำสั่งพี่หมอน วอกเลยตกใจอีกครั้งว่าทำไมเป็นต่อเล่นแรงแบบนี้ |
| - | 28 สิงหาคม - 4 กันยายน 2564 | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน | งดออกอากาศเป็นการชั่วคราว เนื่องจากเหตุการระบาดทั่วครั้งที่ 3 ของโควิด-19 ในประเทศไทย ช่วงนี้จึงนำตอนเก่ามาออกอากาศแทน |
| 25 | 11 กันยายน 2564 | ลูกขุน | รติพันธ์ พันธ์พินิจ (ปู) | ยมรู้เรื่องที่ปูจะพาขุนไปอยู่เมืองนอก (ตอน 22) เลยไปพาขุนออกมาจากบ้านและอ้างว่าจะพาไปเที่ยว แต่จริง ๆ แล้ว ยมตั้งใจมาลักพาตัวขุนไปอยู่กับตน เป็นต่อรู้เรื่องเลยรีบบอกให้พี่ยมพาขุนไปคืนปู เพราะปูมีสิทธิ์การเลี้ยงดูขุนอย่างถูกต้องตามกฎหมาย แต่ยังไม่ทันจะพาไปคืน ปูตามมาอาละวาดถึงออฟฟิศและรีบบอกให้ยมคืนขุนมา มิเช่นนั้นตนจะฟ้องศาลบังคับคืนลูกและไม่ให้ยมได้เจอหน้าขุนอีก | กอล์ฟถูกหวยแต่เจ้ามือไม่ยอมจ่ายเงิน เลยวิ่งมาขอความช่วยเหลือกับเจ๊มิ้นท์ เจ๊มิ้นท์รู้เรื่องเลยรีบวิ่งไปช่วย แต่หายไปพักเดียวทั้งคู่กลับมาในสภาพสะบักสะบอมจนทุกคนถามว่าไปทำอะไรกันมาแน่ จวบเหมาะที่มีตำรวจเข้ามาซื้อของในมินิมาร์ท ทิพย์เลยเข้าไปขอความช่วยเหลือจากตำรวจ แต่เจ๊มิ้นท์เข้ามาห้ามและบอกว่าห้ามแจ้งตำรวจ เพราะมิเช่นนั้นตนจะถูกจับกุม | เจ๊มิ้นท์สารภาพว่าเจ้ามือที่ไปอาละวาดใส่คือเจ้ามือหวยใต้ดิน ทิพย์ได้ยินเช่นนั้นเลยรีบไปบอกปัดกับตำรวจว่าไม่มีอะไร แค่เข้าใจผิดกัน หมอนเลยอาสาพาทุกคนไปทำแผลที่โรงพยาบาล :: ยมท้าปูฟ้องศาล ทุกคนเลยรีบเกลี้ยกล่อมให้ยมยอมคืนขุนให้ปูแต่โดยดี เพราะรู้ว่ายังไงยมก็ไม่ชนะ ประกอบกับปูรู้ว่าพี่ยมยังไม่บอกเจ๊มิ้นท์ว่าตนมีลูกกับปู ปูจึงบอกว่ายังไงยมก็เลี้ยงขุนไม่รอด ยมเลยยอมคืนขุนให้ แต่ขอตั้งกฎ 4 ข้อ ว่าห้ามให้ขุนเรียกแฟนใหม่ปูว่าพ่อ สอนให้ขุนรู้ว่ายมคือพ่อ เวลายมโทรหาปูต้องยอมให้คุย และห้ามให้แฟนใหม่ปูทำร้ายขุนเด็ดขาด ปูตกลงรับเงื่อนไขยม ยมเลยพาขุนมาคืนพร้อมขอถ่ายคลิปเก็บไว้ดูเป็นครั้งสุดท้าย |
| 26 | 18 กันยายน 2564 | ของขวัญ | เต๋อ เชิญยิ้ม (น้าเหงี่ยม) | พี่กอล์ฟวิ่งโร่เข้ามาหาพอใจหลังไปรับพัสดุมาจากนิติ ที่ทำเอาทุกคนตกใจคือพัสดุกล่องนั้นระบุบนกล่องว่า "ถึงพอใจ จากขั้นเทพ" ทำเอาทุกคนตกใจกันไปตาม ๆ กันว่าใครเป็นคนส่งของมา และเมื่อพอใจเปิดกล่องดูก็ยืนยันได้ว่าลายมือนี้เป็นลายมือของขั้นเทพแน่นอน ทิพย์เลยขอให้พี่กอล์ฟกลับไปถามนิติว่าใครเป็นคนส่งมา | น้าเหงี่ยมเข้ามาขอความช่วยเหลือให้พี่ยมรับน้องแตงกวาเข้าทำงานไม่กี่วันแล้วบอกว่าไม่ผ่านโปร แต่ขอให้เป็นต่อไม่รู้เรื่องนี้ พี่ยมเลยขอให้เป็นต่อกลับไปก่อน แล้วอ้างรับน้องแตงกวาเข้าทำงาน | เป็นต่อย้อนกลับมาพอดีเลยทำเอาพี่ยมตกใจมาก เป็นต่อรู้ทันทีว่าน้าเหงี่ยมขอให้พี่ยมช่วย เป็นต่อเลยบอกให้พี่ยมกลับไปบอกความจริงกับน้องแตงกวาไม่เช่นนั้นเรื่องถึงพี่หมอน แต่พี่ยมไม่ยอม เป็นต่อเลยบอกด้วยตนเองว่าบริษัทไม่ได้รับเข้าทำงาน และพี่ยมก็ไม่ใช่ญาติเจ้าของบริษัท แตงกวาได้ยินเช่นนั้นเลยโกรธทั้งน้าเหงี่ยมและพี่ยม พร้อมทั้งบอกว่าถ้ารู้ว่าทำไม่ได้ก็ไม่ต้องเสนอหน้ารับปาก :: นิติก็ไม่รู้ว่าใครส่งมา เลยเสนอเปิดกล้องวงจรปิดให้ดูและเห็นว่ายามเบิ้มเป็นคนหยิบกล่องนั้นมาวางไว้ที่นิติ พี่กอล์ฟเลยขอดูย้อนที่ป้อมยามอีกครั้งว่าใครเอามาส่งแต่ก็ไม่เห็นอยู่ดี ทิพย์เลยบอกว่ายังไงก็ต้องติดต่อยามเบิ้มให้ได้ ถึงจะรู้ว่าใครส่ง แต่พี่หมอนคิดว่าร้านน่าจะเป็นคนเอามาส่ง แต่ไม่เจอใครยามเบิ้มเลยรับแทน พอใจเลยขอให้พี่กอล์ฟตามเรื่องนี้ต่อไป (เหตุการณ์เกริ่นนำ ตอน 27) |
| 27 | 25 กันยายน 2564 | ความลับในใจ | โสรยา ศรีมิตร (ลูกน้ำ) | พี่อู๊ดรู้สึกปวดศีรษะเลยล้มลงหมดสติไป พี่ยมกับวอกเลยพาพี่อู๊ดไปส่งโรงพยาบาลและโทรตามพี่ลูกน้ำมาดูแลพี่อู๊ด แต่แล้วก็ได้ข่าวร้ายว่าพี่อู๊ดจะเสียชีวิตภายใน 5 ชั่วโมง ทำเอาทุกคนเสียใจมาก | (เหตุการณ์ต่อเนื่องจาก ตอน 26)   เป็นต่อรู้เรื่องของที่ส่งมาหาพอใจเลยอยากรู้ว่าใครเป็นคนส่งมา ทางนิติเลยเชิญยามโรเบิร์ตมาเพื่อมาบอกว่าใครเป็นคนส่งของมาให้พอใจ ยามโรเบิร์ตจึงตอบไปว่าเป็นขั้นเทพ ทำเอาทุกคนตกใจมาก | ความจริงแล้วยามโรเบิร์ตโกหกจนโดนเป็นต่อจับได้เลยสารภาพว่าขั้นเทพไม่ได้เป็นคนส่งของมา เนื่องจากตอนนั้นยามโรเบิร์ตกับยามเบิ้มกำลังดื่มสุราและเมากันมาก เลยไม่รู้ว่าใครเป็นคนส่งของมาให้พอใจ ทำให้ทุกคนต่างก็ผิดหวังที่ไม่รู้ว่าใครเป็นคนส่งของมาให้พอใจ (เหตุการณ์เกริ่นนำ ตอน 28):: คนที่บอกว่าพี่อู๊ดจะเสียชีวิตภายใน 5 ชั่วโมง จริง ๆ แล้วเป็นคนสติไม่ดี พี่ยมกับวอกเลยรู้ว่าพี่อู๊ดยังไม่ได้เสียชีวิต แค่เป็นไข้เฉย ๆ แต่แล้วเหตุการณ์ไม่คาดฝันก็เกิดขึ้น เมื่อพี่อู๊ดแอบสารภาพกับลูกน้ำว่าตนแกล้งตายและแถมเอาเงินไปซ่อนบวกกับคุยกับผู้หญิงที่ชื่อน้องเปิ้ล ทำให้พี่ลูกน้ำสลบไป แต่พอพี่ลูกน้ำรู้ว่าพี่อู๊ดสารภาพผิดเลยมาอาละวาดที่ออฟฟิศจนพี่ยมกับวอกต้องห้ามและบอกว่าที่พี่อู๊ดทำลงไปก็เพราะรักและแคร์พี่ลูกน้ำมาก พี่ลูกน้ำจึงให้อภัยพี่อู๊ด แต่ความลับกลับแตกอีกครั้งเมื่อพี่ยมชวนพี่อู๊ดไปอาบอบนวดตามที่สัญญาเอาไว้ พี่ลูกน้ำจึงไล่กระทืบพี่อู๊ดทันที |
| 28 | 2 ตุลาคม 2564 | นอนบ้านเพื่อน |  | พวกเป็นต่อได้มาทาสีและมารวมตัวกันกินข้าวที่บ้านของพี่อู๊ด พี่ยมที่ตามมาทีหลังด้วยสภาพที่เมามายอย่างมากแถมยังให้พวกเป็นต่ออยู่ค้างบ้านพี่อู๊ดเพื่อรอให้ตนสร่างเมา พวกเป็นต่อเลยตกลงกันว่าจะค้างที่บ้านพี่อู๊ดแต่ให้พี่ยมอยู่ข้างนอกเพื่อให้สร่างเมาก่อนจะเข้าไปในบ้านได้ แต่พี่ยมกลับเข้าบ้านผิด และเข้าไปนอนในบ้านของสาวที่ชื่อโบว์ลิ่ง จนพวกเป็นต่อต้องออกตามหาพี่ยม | (เหตุการณ์ต่อเนื่องจาก ตอน 27)   เจ๊มิ้นท์ตามสืบคนที่เอาของมาฝากกับยามเบิ้มในกล้องวงจรปิดตรงข้ามกับคอนโดจนรู้ชื่อคนที่มาส่งของให้กับพอใจแล้ว ชื่อที่มาส่งของให้กับพอใจคือธาริกา ทุกคนต่างสงสัยกันว่าธาริกาเกี่ยวข้องอะไรกับขั้นเทพ เลยมาช่วยคิดเพื่อตามหาความจริงเกี่ยวกับกล่องที่พอใจได้รับมา | เจ๊มิ้นท์ได้รูปที่ธาริกาอยู่กับขั้นเทพมาให้พอใจดู จนทุกคนคิดว่าขั้นเทพจะแกล้งตายเพื่อจะมาอยู่กินกับธาริกาจริง ๆ แต่ทิพย์กลับบอกว่าอย่าเพิ่งคิดไปไกล และยังบอกว่าบางครั้งธาริกากับขั้นเทพอาจจะยังไม่มีอะไรกันก็ได้ แถมยังให้ทุกคนต้องรอธาริกากลับมาก่อนเพื่อที่จะได้รู้ความจริงว่าธาริกาเกี่ยวข้องกับขั้นเทพอย่างไร (เหตุการณ์เกริ่นนำ ตอน 29) :: เมฆ ซึ่งเป็นแฟนของโบว์ลิ่งเพิ่งกลับมาจากต่างจังหวัดและเห็นว่าโบว์ลิ่งไม่ได้ล็อกประตูไว้ ทำเอาพวกเป็นต่อตกใจมากเมื่อรู้ว่าพี่ยมเข้าไปนอนที่บ้านโบว์ลิ่ง เป็นต่อจึงให้พี่อู๊ดถ่วงเวลาโดยการพูดคุยกับเมฆเพื่อให้ตนกับวอกเข้าบ้านโบว์ลิ่งเพื่อไปนำตัวพี่ยมกลับมา จนในที่สุดเป็นต่อกับวอกก็พาพี่ยมออกจากบ้านโบว์ลิ่งได้สำเร็จ |
| 29 | 9 ตุลาคม 2564 | ธาริกา | ภักฐ์สนัน ธนมหาทวีกิจ (แยม) | (เหตุการณ์ต่อเนื่องจาก ตอน 28)   เจ๊มิ้นท์มาบอกว่าธาริกา หญิงสาวที่เอาของมาฝากกับยามเบิ้มได้กลับมาแล้ว พี่กอล์ฟไม่เชื่อเลยตามไปดูถึงบ้าน เจ๊มิ้นท์เลยยุให้พี่กอล์ฟปีนรั้วบ้านคุณธาริกาเพื่อสอดส่องดูลาดเลา แต่แล้วคุณธาริกามาเห็นพอดีเธอจึงแจ้งตำรวจให้มาจับพี่กอล์ฟ พี่กอล์ฟเลยต้องโทรตามพอใจให้มาประกันตัวให้ พอใจเลยได้โอกาสคุยกับธาริกาให้รู้เรื่องว่าธาริกากับขั้นเทพเกี่ยวข้องกันอย่างไร แล้วทำไมจึงต้องส่งของมาให้พอใจ | วอกพาสาวใหม่มาอวด แต่ไม่ทันไรน้องแยมแวะมาเยี่ยมพวกเป็นต่อที่ออฟฟิศ วอกเลยต้องแกล้งเป็นเกย์เพื่อไม่ให้น้องแยมจับได้และกลัวว่าน้องแยมจะเอาไปบอกกับน้องบีบี | ระหว่างที่เป็นต่อพาแยมออกไปทานข้าว พี่ยมซ้อนแผนด้วยการโทรตามให้เป็นต่อพาแยมกลับมาเพื่อให้รถไฟชนกัน แต่น้องแยมบอกว่าจะไม่ยุ่งเรื่องของวอกกับบีบีเพราะถือเป็นเรื่องส่วนตัว และจะไม่เอาเรื่องที่วอกแกล้งเป็นเกย์ไปบอกบีบี พี่ยมเลยเฉลยว่าทั้งหมดเป็นแผนให้เป็นต่อกลับมาเป็นคาสโนว่า แต่เป็นต่อก็ยืนกรานว่าขอหยุดที่น้ำคนเดียว :: คุณธาริกาเล่าให้ฟังว่าของขวัญชิ้นนี้ขั้นเทพซื้อให้จริง ๆ และเอามาฝากเพื่อนชายของตนพร้อมสั่งว่าให้เอาของมาส่งช่วงเดือนเกิดพอใจ แต่พวกตนรู้ข่าวว่าขั้นเทพเสียชีวิตก่อน เลยสัญญากับเพื่อนว่าไม่ว่าอย่างไรจะต้องส่งของชิ้นนี้ให้ถึงมือพอใจให้ได้ พี่หมอนได้ยินเช่นนั้นเลยนึกขึ้นได้ว่าตนได้สั่งงานให้ขั้นเทพไปดูงานต่างประเทศช่วงเดือนเกิดพอใจพอดี พอใจได้ยินเช่นนั้นเลยขอบคุณคุณธาริกาที่ยังคงทำตามคำสัญญาไม่เปลี่ยนแปลง คุณธาริกาเลยถอนแจ้งความพี่กอล์ฟ |
| 30 | 16 ตุลาคม 2564 | ขายนี้มีจุก | กิตตินันท์ ชินสำราญ (คุณจ๊ะ) | เป็นต่อได้นัดคุณจ๊ะมาที่บางบาร์เพื่อมาคุยในเรื่องของการขายโฆษณา แต่คุณจ๊ะมีข้อเสนอว่าถ้าจะให้ขายโฆษณาได้ จะต้องไปนัดผู้หญิงที่อยู่หน้าร้านที่คุณจ๊ะเจอให้มาหาคุณจ๊ะ พอดีกับน้องน้ำที่มาที่ร้านเพราะนัดกินข้าวกับเป็นต่อ เลยทำให้พวกเป็นต่อรู้ว่าผู้หญิงที่คุณจ๊ะอยากได้คือน้ำ เป็นต่อเลยไม่อยากยกน้ำให้คุณจ๊ะ แต่น้ำกลับมีแผนที่จะทำให้เป็นต่อขายโฆษณาให้คุณจ๊ะได้สำเร็จ พวกเป็นต่อจึงร่วมแผนกับน้ำทันที | ยามโรเบิร์ตเดินเข้ามาในร้านมินิมาร์ทด้วยสภาพสะบักสะบอมเพราะโดนเจ้าหนี้มากระทืบเนื่องจากยามโรเบิร์ตติดหนี้เจ้าหนี้ไป 1,500 บาท ทิพย์สงสารเลยเอาเงิน 1,500 บาท ให้ยามโรเบิร์ตไปใช้หนี้ แต่แล้วเจ๊มิ้นท์มาคุยเรื่องหวยและเล่าว่ามีคนหนึ่งมาแทงหวยกับแม่ค้า 1,500 บาท ทำให้ทิพย์กับพี่กอล์ฟรู้ว่าถูกยามโรเบิร์ตหลอก | พี่กอล์ฟเรียกยามโรเบิร์ตมาอีกครั้งเพื่อขอเบอร์เจ้าหนี้แต่แล้วเบอร์เจ้าหนี้กลับดังมาจากโทรศัพท์ของยามโรเบิร์ตจนยามโรเบิร์ตรู้ว่าถูกจับได้เลยสารภาพว่าที่ทำแบบนี้เพราะอยากถูกหวยและที่มีสภาพสะบักสะบอมเพราะไปเอาลิปสติกของแฟนมาทา ทำให้ทิพย์โกรธยามโรเบิร์ตมากพร้อมกับบอกยามโรเบิร์ตว่าอย่าทำแบบนี้อีก เพราะถ้าทำแบบนี้ก็เท่ากับว่าทำร้ายคนอื่นไปอีกหลายคน :: น้ำวางแผนทำเป็นจะเข้าหาคุณจ๊ะ แต่แล้วก็เห็นว่าพวกพี่ยมแอบมองอยู่ น้ำเลยฉุนเฉียวจึงเดินเข้าไปตบและเตะพวกพี่ยมพร้อมขู่ว่าถ้าเข้ามายุ่งอีกเจอดีแน่ พี่ยมตกใจกับแผนน้ำแต่ก็ต้องตามน้ำไปด้วยการท้าให้น้ำไปต่อยกันที่หน้าร้าน ปรากฏว่าพี่ยมกลับมาด้วยสภาพสะบักสะบอม จนคุณจ๊ะเริ่มกลัวน้ำเลยเซ็นสัญญาขายโฆษณาให้กับเป็นต่อและหนีออกจากร้านไป ทำให้พวกเป็นต่อดีใจมากที่ขายโฆษณาได้สำเร็จพร้อมกับขอบคุณน้ำที่วางแผนให้เป็นต่อขายโฆษณาได้ เป็นต่อเลยทำตามสัญญาคือพาน้ำนั่งกินข้าวกันในร้านบางบาร์ต่อ |
| 31 | 23 ตุลาคม 2564 | มะรืนนี้..ไม่สายที่จะทำดี | พัสกร พลบูรณ์ (ปราง) | วอกวางแผนให้พี่ยมกับพี่อู๊ดบอกกับปรางว่าตนลื่นล้มศีรษะฟาดพื้นและกลับไปเป็นผู้ชายแล้ว แต่พอดีมีผู้หญิงคนหนึ่งเข้ามาชวนวอกไปงานปาร์ตี้วันเกิดพร้อมกับสารภาพว่าชอบวอก ทำเอาวอกตกใจมากและเมื่อปรางมาเยี่ยมที่ออฟฟิศวอกเลยแกล้งเป็นเกย์ต่อไป แม้วอกจะรู้สึกผิด แต่พี่ยมรีบเข้ามาห้ามเพราะหวังให้วอกได้แอ้มสาวแบบลับหลัง | พี่กอล์ฟถือกรงที่มีกระถางต้นไม้เข้ามาในร้านมินิมาร์ทพร้อมกับบอกว่าต้นไม้นี้ชื่อโชคทวีและตนซื้อมาในราคา 10,000 บาท เลยไม่อยากให้ใครจับ พี่กอล์ฟฝากต้นไม้ไว้กับพอใจก่อนเพราะจะเข้าห้องน้ำ เจ๊มิ้นท์เลยคิดแผนชั่วด้วยการเอาต้นไม้ไปซ่อน พี่กอล์ฟที่กลับมาแล้วเห็นต้นโชคทวีหายไปทำให้พี่กอล์ฟเครียดมาก | เจ๊มิ้นท์เห็นแล้วก็สงสาร เลยบอกพี่กอล์ฟว่าตนเอาต้นไม้ไปซ่อนไว้ข้างตู้เอทีเอ็ม พอพี่กอล์ฟหยิบกลับมา พอใจสงสัยว่าทำไมสีที่ใบมันลอกออก ไหลเลยเดินมาบอกว่าตนทำทินเนอร์หกใส่ไม่คิดว่าต้นไม้นี้เป็นของพี่กอล์ฟ พี่กอล์ฟเลยรู้ทันทีว่าตนถูกหลอก :: วอกนัดน้องมีมี่ไปทานข้าวด้วยกันที่บางบาร์ แต่ยังไม่ทันเริ่มทานปรางก็เข้ามา วอกตกใจมากเลยขอให้มีมี่ซ่อนตัวเพื่อให้ปรางออกไปก่อน พอปรางออกไปวอกเลยนั่งทานข้าวกับมีมี่ต่อ แต่ปรางก็กลับเข้ามาอีก ทำเอาวอกตกใจมากจนแกล้งสลบไป ปรางเลยบอกว่าตนรู้ความจริงทั้งหมดแล้วว่าวอกไม่ได้เป็นเกย์ และไม่ได้รู้สึกอะไรกับเหตุการณ์ที่เกิดขึ้น พร้อมขอโทษวอกและบอกวอกว่าตนรู้ใจตัวเองแล้วว่าตนเป็นทอม ทำเอาวอกเสียใจและโกรธพี่ยมมากที่ไม่ยอมให้วอกคืนดีกับปราง ในขณะที่พี่อู๊ดกับเป็นต่อได้แต่สมน้ำหน้าเพราะตนเตือนแล้วว่าระวังทุกอย่างจะสายไป ก่อนไปปรางยังสั่งวอกว่าห้ามวอกมีคนอื่น เพราะเมื่อใดที่ปรางเลิกเป็นทอมแล้ว ปรางจะกลับมาหา |
| 32 | 30 ตุลาคม 2564 | RIP ศักรินทร์ | เอมมิกา มานะลอ (ส้มโอ) | พวกเป็นต่อได้เจอกับใบหม่อน เพื่อนของนุ่นที่มาเข้าเวรพยาบาลที่ออฟฟิศ พี่ยมอยากจะจีบใบหม่อนเลยคิดแผนชั่วด้วยการกุเรื่องว่าตัวเองทำงานอย่างหนักเลยเป็นลมจนเข้าห้องพยาบาลเพื่อที่จะจีบใบหม่อน แต่เป็นต่อรู้ทันแผนพี่ยมจึงวางแผนดัดนิสัยพี่ยมโดยให้ใบหม่อนวางยานอนหลับพี่ยมเพื่อให้พี่ยมหลับและทำเป็นว่าพี่ยมตายแล้ว | จวบพาแฟนใหม่ที่ชื่อส้มโอมาให้พวกพอใจรู้จัก แต่พวกพอใจกลับเป็นห่วงจวบเพราะกลัวว่าส้มโออาจจะมาหลอกจวบก็ได้ พี่กอล์ฟเลยพิสูจน์นิสัยส้มโอด้วยการท้าตบกับส้มโอแต่แล้วพี่กอล์ฟเลยถูกส้มโอต่อยจนสลบไป | ส้มโอเล่าว่าที่คบกับจวบเพราะเมื่อหลายปีก่อนส้มโอเห็นจวบไปให้อาหารกับสุนัข แล้วรู้สึกว่าจวบเป็นคนดี แต่ตอนนั้นส้มโอมีแฟนเป็นคนอื่นเลยรอเวลาที่จะได้คบกับจวบ แถมส้มโอยังบอกกับพวกพอใจอีกว่าหน้าตาไม่สำคัญแต่ที่สำคัญที่สุดก็คือจิตใจ ทำเอาพวกพอใจเขินในความสัมพันธ์ของจวบกับส้มโอมาก :: พวกเป็นต่อจับพี่ยมมัดด้วยสายสิญจน์และนำร่างพี่ยมลงไปนอนในโลงศพเพื่อแกล้งพี่ยม เมื่อพี่ยมตื่นขึ้นมารู้ว่าตัวเองนอนอยู่ในโลงศพเลยร้องโวยวายขึ้นมาใหญ่ แต่พวกเป็นต่อไม่ยอมปล่อยพี่ยม เลยแกล้งจะทำเป็นว่าจะเผาศพพี่ยมทำให้พี่ยมตกใจกลัวเลยเป็นลมหมดสติไป พอพวกเป็นต่อแกล้งพี่ยมเสร็จก็นำพี่ยมมานอนที่ห้องพยาบาลต่อและแกล้งบอกกับพี่ยมว่าที่พี่ยมนอนในโลงศพเป็นแค่ความฝัน ทำให้พี่ยมโล่งใจมาก จึงรีบกลับไปทำงานให้เป็นต่อให้เสร็จเพราะกลัวโดนเป็นต่อด่า |
| 33 | 6 พฤศจิกายน 2564 | เจ็บไม่จบ | พัสกร พลบูรณ์ (ปราง) | ปรางมาหาวอกที่ออฟฟิศพร้อมกับมาในลุคทอมบอยและบอกกับพวกเป็นต่อว่าตนเปลี่ยนชื่อเป็นเปรม อีกทั้งยังพาแฟนใหม่ที่ชื่อซีมาที่ออฟฟิศเพื่อประชดวอก วอกเจ็บใจเลยพาแฟนใหม่ที่ชื่อแนนมาที่บางบาร์เพื่อประชดเปรมกลับ แต่นั่นทำให้วอกโดนปรางไล่กระทืบจนปางตาย ทำเอาทุกคนเป็นห่วงวอกมาก | มีหนุ่มที่ชื่อน็อตมาทักพี่หมอนเพื่อที่จะจีบพี่หมอน พวกพอใจได้ดูรูปคนที่ชื่อน็อตและมีความรู้สึกว่าน็อตหล่อมาก เจ๊มิ้นท์เลยท้าให้พี่หมอนไปบอกเลิกกับน้องโจ แต่แล้วทุกคนก็ตกใจเมื่อพี่หมอนตอบตกลงว่าจะเลิกกับน้องโจ | พี่กอล์ฟลากเจ๊มิ้นท์ไปถามว่าจริง ๆ แล้วน็อตไม่มีตัวตนและเป็นแผนแกล้งพี่หมอนใช่ไหม เจ๊มิ้นท์เลยบอกว่าใช่ พี่หมอนเลยเดินมาบอกว่า แผนชั่วแค่นี้ทำอะไรไม่ได้เพราะตนรู้นิสัยเจ๊มิ้นท์ดี ว่าถ้าเจอผู้ชายหล่อ ๆ เจ๊มิ้นท์จะแย่งจีบแล้ว :: ปรางขอร้องกับวอกว่าขอให้รอตนตามที่สัญญาไว้ เพราะอย่างที่ตนเคยพูดว่าถ้าวอกทำอะไร ตนจะทำตามเหมือนเป็นกระจกเงา (2019 ตอน 9) แต่ระหว่างประชดวอก ใจปรางเผลอไปตกหลุมรักซีตั้งแต่เมื่อไหร่ไม่รู้ ปรางเลยขอโอกาสพิสูจน์ความรักกับซีก่อน ถ้าไม่ไหวจริง ๆ ตนจะกลับมาหา วอกเลยประชดกลับไปว่าถ้าเช่นนั้นตนจะคบกับแนนต่อไป แต่ยังไม่ทันไรแนนขอตัวกลับก่อน เพราะแฟนโทรตาม เลยทำให้ปรางสะใจมากที่วอกหักหน้าตนไม่สำเร็จ วอกเลยหนีไปร้องไห้คนเดียวเพราะเสียใจเรื่องปราง |
| 34 | 13 พฤศจิกายน 2564 | ความใฝ่ฝัน | ปรียาภัทร ศิลาหอม (โบว์ลิ่ง) | โบว์ลิ่งแวะมาหาพี่ยมกับเป็นต่อถึง BKL แล้วรีบรุกบอกว่าชอบพี่ยม ทันใดนั้นเจ๊มิ้นท์ก็โผล่มา โบว์ลิ่งเลยขอเจ๊มิ้นท์คบพี่ยมด้วยอีกคน เจ๊มิ้นท์เลยอนุญาตให้คบได้ เพราะตนถือคติว่า กล้าขอก็กล้าให้ แต่ก็ให้พี่ยมเลือกว่าจะคบใคร ทำเอาพี่ยมเหวอไปขณะหนึ่ง | วอกยังทำใจเรื่องปรางไม่ได้ เลยไปปรึกษาพอใจว่าจะทำยังไงต่อ วอกเลยรู้ตัวว่าตนยังชอบพอใจอยู่ วอกเลยสารภาพรักกับพอใจ และถามพอใจตรง ๆ ว่าพอจะเปิดโอกาสให้วอกได้คบเป็นแฟนบ้างได้ไหม พอใจเลยตอบตกลง | พี่กอล์ฟและทิพย์เป็นห่วงมากเลยจะโทรหาเป็นต่อ แต่พอใจสั่งห้าม วอกเลยรุกจีบพอใจอย่างต่อเนื่อง แต่แล้วพอใจกลับถามว่าจีบจนพอใจหรือยัง ถ้าพอใจแล้วก็ให้เอาสิ่งที่ทำวันนี้ ไปหาคนที่ดีกว่าจีบแทน วอกเลยตั้งสติและนึกขึ้นได้ว่าสิ่งที่กำลังทำเป็นการประชดตัวเอง พี่กอล์ฟเลยถามว่าไม่ได้เปิดโอกาสให้วอกจีบหรอ พอใจเลยบอกว่ารู้ตั้งแต่แรกว่าวอกไม่ได้จีบจริงจัง แต่เพราะยังฝังใจเจ็บเรื่องน้องปรางอยู่ :: พี่ยมออกมาตอบเจ๊มิ้นท์ว่าขอคบแบบสามคนผัวเมีย เจ๊มิ้นท์เลยตอบตกลง ทำเอาทุกคนเหวอไปขณะหนึ่งว่าเจ๊มิ้นท์ยอมได้ไง แต่แล้วทั้งหมดก็เป็นเพียงความฝันเพราะพี่อู๊ดเข้ามาปลุก ประกอบกับเจ๊มิ้นท์มาง้อพอดีก็เลยถามว่าฝันเรื่องอะไร พี่ยมจึงบอกไปว่าฝันว่าเจ๊มิ้นท์ให้คบซ้อนกับออแบบสามคนผัวเมียได้ เจ๊มิ้นท์ได้แต่ขำแล้วบอกว่าดีแล้วที่เป็นออ เพราะถ้าเป็นคนอื่นตนจะกระทืบพี่ยม |
| 35 | 20 พฤศจิกายน 2564 | มูฟออนไม่ไหว ใจขอรีเทิร์น |  | อยู่ ๆ เป็นต่อเข้ามาถามพอใจเรื่องทิพย์ว่าทิพย์มีใครใหม่หรือยัง พอใจเลยคิดว่าเป็นต่อจะหวนกลับมาหาทิพย์ ทางด้านทิพย์ก็รู้จากเจ๊มิ้นท์ว่าเป็นต่อจะเลิกกับน้ำเพราะพี่ยมโทรมาบอก ทำให้ฝั่งเจ๊มิ้นท์ก็คิดว่าเป็นต่อจะกลับมาคืนดีกับทิพย์ ทิพย์ได้ยินเช่นนั้นเลยเข้าใจว่าเป็นต่อจะกลับมาหาตนแล้วจริง ๆ ตนจึงบอกเป็นต่อไปว่ายังไม่มีใคร | พี่ยมเห็นว่ามีช่อดอกไม้มาส่งให้นุ่นโดยคนที่ส่งมาให้คือนนท์ แฟนของนุ่นแล้วมีข้อความว่า "Happy Birthday รักนะจากนนท์" พี่ยมเลยคิดแผนชั่วด้วยการนำช่อดอกไม้ไปซ่อนแล้วเอาดอกไม้จันทน์ไปให้นุ่นแทน ทำให้นุ่นเสียใจมากจนไปกระโดดตึกตายตาม แล้วทุกคนก็โกรธพี่ยมมากที่เป็นต้นเหตุของเรื่องทั้งหมด | พี่ยมตกใจและเสียใจมากที่ทั้งหมดเป็นเรื่องจริง แต่ลึก ๆ แล้ว เป็นแผนของวอกที่จะเอาคืนพี่ยมเพราะพี่ยมเล่นแรงเกินไป และนุ่นไม่ได้กระโดดตึกตาย แต่ไปซ่อนตัวอยู่ในห้องพี่หมอนพร้อมช่อดอกไม้ที่นนท์ส่งมาให้ ทำเอาพี่ยมเหวอกับเหตุการณ์ทั้งหมดที่เกิดขึ้น :: จริง ๆ แล้วที่เป็นต่อถามไปแบบนั้น เพราะตนจะขอน้ำแต่งงาน พอใจเลยบอกว่าเรื่องนี้ห้ามให้ทิพย์รู้เด็ดขาด เพราะถ้าทิพย์รู้ทิพย์จะเสียใจ แต่ก็ไม่ทันการ เพราะตอนที่ทุกคนออกไปคุยกันข้างนอก ทิพย์แอบยืนฟังอยู่หน้าร้าน ทิพย์ได้ยินเช่นนั้นเลยหนีกลับบ้านไป เป็นต่อเสียใจมากที่ทำทิพย์เสียใจ แต่แล้วทิพย์กลับมาที่คอนโด แล้วบอกว่าตนทำใจได้นานแล้ว และขอให้เป็นต่อมีความสุขกับน้ำ พอใจได้ยินเช่นนั้นเลยโล่งอก แล้วบอกว่าจะพยายามช่วยหาวิธีขอน้ำแต่งงานให้ เลยทำให้วอกโกรธมาก |
| 36 | 27 พฤศจิกายน 2564 | แฟนใหม่หน้าคุ้น | เอมมิกา มานะลอ (ส้มโอ) | พวกพี่ยมรู้ว่าจวบกำลังคบกับส้มโอเลยอยากให้จวบพาส้มโอมาทำความรู้จัก แต่เมื่อส้มโอมาที่บางบาร์กลับหลบหน้าและไม่กล้าสบตาพี่ยมกับวอกเลย ทำให้พี่ยมกับวอกสงสัยว่าส้มโออาจจะเป็นสาวไซส์ไลน์ที่พวกตนไปเจอก็ได้ | พี่อู๊ดทะเลาะกับพี่ลูกน้ำเลยมาหาพวกพอใจเพื่อมายืมเงิน 3,000 บาทไปใช้เรื่องค่ารักษาพยาบาลให้ลูก ทิพย์เห็นใจพี่อู๊ดเลยให้พี่อู๊ดยืมเงินไป 3,000 บาท แต่เมื่อเจ๊มิ้นท์มาเล่าให้ฟังว่าเล่นแชร์กับพี่ลูกน้ำแล้วเงินเข้ากระเป๋าพี่ลูกน้ำตั้งหมื่นนึงเลยทำให้พวกพอใจรู้ว่าถูกพี่อู๊ดหลอกเอาเงิน | พวกพอใจให้พี่กอล์ฟโทรตามพี่อู๊ดกลับมาเพื่อเค้นความจริงจากพี่อู๊ด ทำให้พี่อู๊ดยอมรับสารภาพความจริงว่าที่ตนขอยืมเงิน 3,000 บาทไปเพราะตนไปเจอน้องผู้หญิงคนหนึ่งในเฟซบุ๊คที่กำลังเดือดร้อนและมาขอความช่วยเหลือ พี่อู๊ดเห็นใจเลยโอนเงิน 3,000 บาทที่ยืมจากทิพย์ไปให้น้องคนนั้น แต่เมื่อพี่อู๊ดเปิดรูปโปรไฟล์ของน้องคนนั้นกลับทำให้พอใจจำได้ว่าน้องคนนั้นก็เคยหลอกเอาเงินจากไหลเหมือนกัน ทำให้พี่อู๊ดรู้ว่าตัวเองถูกน้องคนนั้นหลอกเอาเงินทันที :: เป็นต่อเรียกจวบไปคุยเรื่องส้มโอว่าถ้าสมมติส้มโอเป็นสาวไซส์ไลน์จริงจะรังเกียจส้มโอมั้ย จวบจึงตอบไปว่าไม่รังเกียจแต่อยากให้ส้มโอเลิกทำอาชีพนี้ ประกอบกับส้มโอมาหาจวบที่หน้าห้องน้ำ จวบจึงถามส้มโอถึงสาเหตุที่หลบสายตาพี่ยมกับวอก จนส้มโอยอมเล่าความจริงให้ฟังว่าที่ตนไม่กล้าสบตาพี่ยมกับวอกเพราะว่าวันที่ตนไปฉีดวัคซีนแล้วเห็นพี่ยมกับวอกกำลังมองตนด้วยสายตาโลมเลียแล้วรู้สึกไม่พอใจ จึงได้ซ้อนมอเตอร์ไซค์แล้วปาไข่เน่าใส่พี่ยมกับวอก เป็นต่อจึงมาเล่าให้พี่ยมกับวอกฟังว่าจริง ๆ แล้วส้มโอจะปาไข่เน่าใส่คนอื่น แต่ทั้ง 2 คนกำลังเดินผ่านมาพอดีเลยโดนปาไข่เน่าใส่แทนเพื่อไม่ให้พี่ยมและวอกเอาเรื่องส้มโอ |
| 37 | 4 ธันวาคม 2564 | เซอร์ไพรส์มั้ยล่ะ | พลอยไพลิน ลิมปนเวทยานนท์ (น้องวาววา) | พี่ยมวางแผนช่วยเป็นต่อขอน้ำแต่งงานโดยการจ้างน้องวาววามาเล่นเป็นแฟนเก่าเป็นต่อโดยสร้างสถานการณ์ให้เป็นต่อนัดน้ำมาที่บางบาร์และให้น้องวาววามาตัดพ้อน้อยใจเป็นต่อจนถึงขั้นให้ใช้ปืนมาขู่เป็นต่อ แต่เมื่อทุกคนกำลังเล่นตามบท พวกพี่ยมสงสัยว่าทำไมเสียงปืนไม่ดังเลยเงยหน้าดูอีกรอบก็ตกใจกับภาพตรงหน้าทันที เพราะน้ำเอามีดแทงวาววาจนมีดด้าม ทำเอาทุกคนตกใจมาก | ทิพย์แวะมาชวนทุกคนไปกินข้าวที่บางบาร์ด้วยกัน พอใจได้ยินเช่นนั้นเลยรีบห้ามไม่ให้ทิพย์ไป และชวนทิพย์ไปกินร้านอื่นแทน แต่ทิพย์ดึงดันจะไปกินที่บางบาร์ให้ได้ เพราะนัดลูกค้าเอาไว้ที่นั่น ทำเอาพอใจไปต่อไม่ถูกว่าจะลากทิพย์ออกจากบางบาร์ยังไง | ลูกค้าโทรมายกเลิกนัด ทิพย์เลยตกลงว่าจะเอาของไปให้วันหลัง พอใจเลยดีใจที่ลากทิพย์ออกจากบางบาร์ได้สักที ทิพย์เลยถามตรง ๆ ว่าที่ทำเช่นนี้ เพราะเป็นต่อกำลังขอน้ำแต่งงานอยู่ใช่ไหม พอใจเลยบอกความจริงทั้งหมด ทิพย์ได้ยินเช่นนั้นเลยนิ่งไปพักหนึ่ง แต่สุดท้ายก็ยอมรับความจริงได้ พอใจได้ยินเช่นนั้นเลยโล่งใจ :: จริง ๆ แล้ว น้ำวางแผนตลบหลังเป็นต่อโดยให้วาววาแกล้งตาย เพราะน้ำไม่อยากเป็นเหมือนคนอื่น เป็นต่อได้ยินเช่นนั้นเล่นโล่งใจ เลยลงมือขอน้ำแต่งงาน และน้ำตอบตกลง |
| 38 | 11 ธันวาคม 2564 | ปลาติดแห | รติพันธ์ พันธ์พินิจ (ปู) | ปูตั้งใจแวะมาหาพี่ยมที่ออฟฟิศแต่ดันเจอเจ๊มิ้นท์ก่อน ปูเลยเสแสร้งว่ามาทำธุระแถวนี้ก่อนเดินหนีไป เจ๊มิ้นท์ไม่เชื่อว่าปูจะมาทำธุระแถวนี้เลยสะกดรอยตามเพราะอยากรู้ว่าปูจะไปไหน จนรู้ว่าปูแวะขึ้นมาที่ BKL เจ๊มิ้นท์เลยอยู่ต่อเพราะอยากรู้ว่าปูจะคุยอะไรกับพี่อู๊ด ทำให้พี่ยมกลัวมากว่าความลับที่ตนมีลูกกับปูจะแตก | จวบแวะมาหาพอใจที่มินิมาร์ทเพราะอยากหางานพิเศษทำ พี่กอล์ฟได้ยินเช่นนั้นเลยชวนจวบมาทำหน้าที่เมสเซนเจอร์คอยส่งของให้ลูกค้า จวบเลยตกลงทำงานกับพี่กอล์ฟ แต่ระหว่างที่จวบออกไปส่งออเดอร์ให้ลูกค้า มีลูกค้ารายหนึ่งโทรมาตามสินค้ากับพี่กอล์ฟเพราะยังส่งไม่ถึง พี่กอล์ฟเลยสงสัยว่าเกิดอะไรขึ้นกับจวบ | จวบกลับมาที่มินิมาร์ทในสภาพบาดเจ็บสาหัส ทำเอาทุกคนตกใจมากว่าทำไมจวบอยู่ในสภาพนั้น จวบเลยบอกไปว่าตนหลับใน เพราะพี่กอล์ฟเล่นให้ส่งของต่อเนื่องแบบไม่ได้พัก รู้ตัวอีกทีคือรถกำลังลอยเข้าตอม่อสะพาน จวบเลยกระโดดออกมาจากรถเพื่อไม่ให้ตัวเองได้รับบาดเจ็บ ส่วนมอเตอร์ไซค์ขาดครึ่งเหลือแต่แฮนด์ พี่กอล์ฟเลยเสียใจมากที่ยังไม่ได้แม้แต่ทุนค่ามอเตอร์ไซค์คืน :: พี่ยมให้เป็นต่อช่วยพี่อู๊ดให้ไหลไปตามน้ำจนปูยอมกลับไปก่อน เจ๊มิ้นท์เลยยอมกลับตาม หลังเจ๊มิ้นท์ออกไปแล้วปูกลับเข้ามาคุยกับพี่ยมต่อ เจ๊มิ้นท์ได้ทีเลยสวนกลับเข้ามาทำเอาพี่ยมช็อคมาก เป็นต่อเลยบอกให้พี่ยมสารภาพความจริง พี่ยมเลยบอกว่าปูเป็นเด็กตัวเอง แต่ไม่ได้กินกันนานแล้ว และที่มาหานี่เพราะปูเดือดร้อนเรื่องเงิน เจ๊มิ้นท์ได้ยินเช่นนั้นเลยต่อยพี่ยมไปหนึ่งทีข้อหาที่จนแล้วไม่เจียมตัวก่อนให้เงินปูไป |
| 39 | 18 ธันวาคม 2564 | สายตาคู่นั้น | เอมมิกา มานะลอ (ส้มโอ) พศุฑย์ พงศ์พศุตม์ (ต้น) | มีคนส่งซองเงินมาให้พี่ยม พี่ยมตกใจมากแต่ก็รับเงินไว้ก่อน วอกเลยแนะนำให้ไปเปิดที่สถานีตำรวจ เพื่อที่จะให้ตำรวจเป็นพยาน แต่เป็นต่อขอให้เปิดซองเงินนั้นเลย แล้วบอกว่าถ้าเกิดอะไรขึ้นจะเป็นพยานให้เพราะเพื่อนเป็นตำรวจ จนได้รู้ว่าในซองนั้นมีเงินจำนวน 14,120 บาท พร้อมกระดาษโน้ตที่ส่งมาขอโทษจากทราย ทำเอาพี่ยมสงสัยมาก | เจ๊มิ้นท์มาที่มินิมาร์ทแล้วเจอทิพย์ที่หน้าตาสดใส เลยอยากจะแนะนำน้องต้นหนุ่มรุ่นน้องให้ทิพย์รู้จัก แต่เมื่อพอใจกับพี่กอล์ฟได้เจอหน้าก็รีบบอกให้ทิพย์เลิกทำความรู้จัก เพราะตนเจอกับต้นเมื่อวันก่อน และต้นมีพฤติกรรมเป็นคนปากไม่ดี นิสัยเสีย และมีท่าทีเจ้าชู้มาก ต้นได้ยินเช่นนั้นเลยบอกว่าแค่แกล้งเล่น แต่พอใจไม่เชื่อ ต้นเลยเผยพฤติกรรมทั้งหมดต่อหน้าเจ๊มิ้นท์ก่อนเดินจากไป พอใจเลยบอกว่าดีแล้วที่ต้นเป็นแค่คนปากหมาไม่ใช่คนโรคจิต เพราะถ้าเป็นโรคจิตก็ไม่รู้ว่าจะเกิดอะไรขึ้น | คนที่ส่งเงินมาก็คือน้องส้มโอที่เคยมารูดทรัพย์พวกพี่ยมไป (เป็นต่อ 2020 ตอนที่ 36) โดยทั้งหมดเป็นแผนของเป็นต่อ เพราะส้มโอเคยสารภาพเรื่องนี้กับจวบและเป็นต่อว่าที่ต้องทำเพราะติดหนี้นอกระบบ (ตอนที่ 36) พอเป็นต่อลงไปบอกว่าพี่ยมยอมรับเงิน ส้มโอเลยซื้อชาไข่มุกร้านเดิมไปฝาก จนพี่ยมกับวอกนึกขึ้นได้ว่าที่คุ้นหน้ามากเพราะส้มโอกับทรายเป็นคนเดียวกันและตนจำตาคู่นั้นได้ จวบเลยสารภาพแทนส้มโอทั้งหมด สุดท้ายพวกพี่ยมก็เข้าใจและไปถอนแจ้งความให้ :: หลังจบเรื่อง พี่ยมอาสาจัดปาร์ตี้สละโสดให้เป็นต่อ ก่อนเที่ยงคืนเป็นต่อก็ขอกลับก่อน พวกพี่ยมเลยแสดงความยินดีกับเป็นต่อเพราะกำลังจะมีงานหมั้นสักที แต่ไม่ทันไรเป็นต่อก็กลับมางานปาร์ตี้อีกครั้งเพราะน้ำอนุญาตให้อยู่ได้ถึง 6 โมงเช้า |